Tierra Gallega (A Coruña)

Tierra Gallega foi un periódico editado na Coruña entre 1903 e 1917. Tivo unha segunda etapa en 1933.

 Historia e características 
Diario republicano que apareceu o 1 de setembro de 1903El Norte de Galicia, 2-9-1903, p. 2., órgano do partido republicano da Coruña continuador de  El CombateEl Noroeste, 2-9-1903, p. 1. e portavoz do republicanismo en Galicia.Durán (1973), p. 33 Foron os seus directores Eladio Fernández Diéguez e Adolfo Lahorra (1910El Noroeste, 4-5-1910, p. 2.-1914El Noroeste, 20-1-1914, p. 1.). Antonio Carballo Tenorio foi un dos redactores e entre os seus colaboradores figuraron Leandro Carré Alvarellos (co pseudónimo "L. de S.") e Antón Villar Ponte.

En 1914 Santiago Casares Quiroga asumiu a dirección do periódico, que defendeu o autonomismo galego, renegando do vello federalismo. Mantivo unha liña neutral ante o conflito da primeira guerra mundial, o que provocou un enfrontamento cos partidarios de que o periódico apoiase os aliados.
miniatura|page=5|Coruña, talleres de Tierra Gallega.
 Segunda etapa 
En 1933 a dirección da Organización Republicana Gallega Autónoma acordou editar de novo o xornal. Saíu á luz o 25 de xaneiro con Julio Wonenburger como director, aínda que en febreiro aparece como director Avelino López OteroFaro Villalbés, 11-2-1933, p. 3.. Non conseguiu consolidarse e pechou o 4 de xuño dese ano.

 Notas 

 Véxase tamén 
 Bibliografía 

 Outros artigos 
 Lista de publicacións impresas da provincia da Coruña

Categoría:Prensa escrita da Coruña
Categoría:Xornais de Galicia desaparecidos
Categoría:1903 en Galicia